CELEX: 
Language: el
Date: 1998-07-04 00:00:00
Title: ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1998 σχετικά με την προσχώρηση της Ευρωπαϊκής Κοινότητας στη Γενική Επιτροπή Αλιείας για τη Μεσόγειο

Avis juridique important

|

31998D0416

98/416/ΕΚ: Απόφαση του Συμβουλίου της 16ης Ιουνίου 1998 σχετικά με την προσχώρηση της Ευρωπαϊκής Κοινότητας στη Γενική Επιτροπή Αλιείας για τη Μεσόγειο  

Επίσημη Εφημερίδα αριθ. L 190 της 04/07/1998 σ. 0034 - 0035

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Ιουνίου 1998 σχετικά με την προσχώρηση της Ευρωπαϊκής Κοινότητας στη Γενική Επιτροπή Αλιείας για τη Μεσόγειο (98/416/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 2 πρώτη φράση και παράγραφος 3 δεύτερο εδάφιο,την πρόταση της Επιτροπής (1),τη σύμφωνη γνώμη του Ευρωπαϊκού Κοινοβουλίου (2),Εκτιμώντας:ότι η Κοινότητα υπέγραψε τη σύμβαση των Ηνωμένων Εθνών για το δίκαιο της θάλασσας, η οποία υπoχρεώνει όλα τα μέλη της διεθνούς κοινότητας να συνεργαστούν για τη διατήρηση και τη διαχείριση των βιολογικών πόρων της θάλασσας 7ότι, όσον αφορά τη θαλάσσια αλιεία, η Κοινότητα διαθέτει αρμοδιότητα για να θεσπίσει μέτρα διατήρησης και διαχείρισης των αλιευτικών πόρων και για να αναλάβει υποχρεώσεις για το θέμα αυτό με τρίτες χώρες ή με διεθνείς οργανισμούς 7ότι η διαχείριση και η διατήρηση των έμβιων πόρων της θάλασσας της Μεσογείου απαιτεί διεθνή ρύθμιση 7ότι, για το σκοπό αυτό, συνήφθη στη Ρώμη, στις 24 Σεπτεμβρίου 1949, η συμφωνία για την ίδρυση Γενικής Επιτροπής Αλιείας για τη Μεσόγειο, εφεξής αποκαλούμενη «συμφωνία της ΓΕΑΜ» 7ότι, η Κοινότητα, προκειμένου, να συμβάλει στη διατήρηση των έμβιων θαλάσσιων πόρων στη ζώνη που καλύπτεται από τη συμφωνία της ΓΕΑΜ, στην οποία οι κοινοτικοί αλιείς ασκούν τις δραστηριότητές τους, είναι αναγκαίο να προσχωρήσει στη ΓΕΑΜ 7ότι η Ευρωπαϊκή Κοινότητα έγινε μέλος του Οργανισμού Επισιτισμού και Γεωργίας των Ηνωμένων Εθνών (FAO) στις 26 Νοεμβρίου 1991 7ότι είναι δυνατή η προσχώρηση της Ευρωπαϊκής Κοινότητας στη ΓΕΑΜ δυνάμει του άρθρου 1 παράγραφος 2 της συμφωνίας της ΓΕΑΜ, σε συνδυασμό με το άρθρο ΧΙV του αναθεωρημένου καταστατικού του FAO 7ότι η συμφωνία και ο εσωτερικός κανονισμός της ΓΕΑΜ προσαρμόστηκαν για να καταστήσουν δυνατή την προσχώρηση της Ευρωπαϊκής Κοινότητας,ΑΠΟΦΑΣΙΖΕΙ:Άρθρο μόνον 1. Η Επιτροπή προσχωρεί στη Γενική Επιτροπή Αλιείας για τη Μεσόγειο με τη δήλωση αποδοχής της συμφωνίας και του εσωτερικού κανονισμού του οργανισμού αυτού, σύμφωνα με το κείμενο που επισυνάπτεται ως παράρτημα Ι.Η Ευρωπαϊκή Κοινότητα καταθέτει, εξάλλου, ενιαία δήλωση για την άσκηση των αρμοδιοτήτων και του δικαιώματος ψήφου που συμφωνείται μεταξύ του Συμβουλίου και της Επιτροπής2. Τα κείμενα της συμφωνίας και του εσωτερικού κανονισμού της Γενικής Επιτροπής Αλιείας για τη Μεσόγειο, επισυνάπτονται ως παραρτήματα ΙΙ και ΙΙΙ.Λουξεμβούργο, 16 Ιουνίου 1998.Για το ΣυμβούλιοΟ ΠρόεδροςM. MEACHER(1) ΕΕ C 124 της 21. 4. 1997, σ. 61.(2) ΕΕ C 195 της 22. 6. 1998.ΠΑΡΑΡΤΗΜΑ Ι Επιστολή προσχώρησης στη Γενική Επιτροπή Αλιείας για τη Μεσόγειο Κύριε Γενικέ Διευθυντά,Έχω την τιμή να σας ενημερώσω ότι η Ευρωπαϊκή Κοινότητα αποφάσισε να προσχωρήσει στη Γενική Επιτροπή Αλιείας για τη Μεσόγειο. Συνεπώς, σας παρακαλώ να δεχτείτε το παρόν έγγραφο με το οποίο η Κοινότητα δέχεται τη συμφωνία και τον εσωτερικό κανονισμό της Γενικής Επιτροπής Αλιείας για τη Μεσόγειο, σύμφωνα με τα άρθρα Ι και ΧΙ, καθώς και την ενιαία δήλωση της Ευρωπαϊκής Κοινότητας για την άσκηση των αρμοδιοτήτων και του δικαιώματος ψήφου, σύμφωνα με το άρθρο ΙΙ παράγραφος 6 δεύτερη φράση της εν λόγω συμφωνίας.Η Ευρωπαϊκή Κοινότητα δέχεται τυπικά και ανεπιφυλάκτως τις υποχρεώσεις που απορρέουν από την ιδιότητά της ως μέλους της Γενικής Επιτροπής Αλιείας για τη Μεσόγειο, όπως αναφέρονται στη συμφωνία και στον εσωτερικό κανονισμό αυτής, και δεσμεύεται επισήμως να εκπληρώσει τις υποχρεώσεις που ισχύουν τη στιγμή της αποδοχής της.Με τιμή,Ο Πρόεδρος του Συμβουλίου της Ευρωπαϊκής Ένωσηςκ. DioufΓενικό Διευθυντήτου Οργανισμού Επισιτισμού και Γεωργίας των Ηνωμένων ΕθνώνVia delle Terme di CaracallaI-00100 Roma